מוזיאון שחרור פריז

**מוזיאון שחרור פריז - גנרל לקלר – ז'אן מולין** (בצרפתית: **Musée de la Libération de Paris - musée du Général Leclerc - musée Jean-Moulin**) הוא מוזיאון בפריז שמנציח את תקופת הכיבוש הנאצי של העיר במלחמת העולם השנייה, ההתנגדות לכיבוש ושחרור העיר על ידי צבא צרפת החופשית.

המוזיאון נוסד תחילה מעל תחנת הרכבת מונפרנאס והועבר למבנה היסטורי הנוכחי. תחת מבנה זה נחפר לפני מלחמת העולם השנייה, מקלט תת-קרקעי שנועד להגן על אזרחי פריז מהתקפות אוויר ושימש את תנועת ההתנגדות הצרפתית בפיקודו של אנרי רול-טנגי, בתקופת המלחמה. הביקור במקלט הוא חלק מהביקור במוזיאון.

## ההיסטוריה של המוזיאון
המוזיאון נוסד בקומה השנייה של תחנת הרכבת מונפרנאס (על הגבול בין הרובע הארבעה-עשר והרובע החמישה-עשר של פריז) ונחנך ב-24 באוגוסט 1994 לציון 50 שנה לשחרור פריז . מקום המוזיאון נבחר מכיוון שבתחנת מונפרנס נכנע המושל הגרמני של פריז דיטריך פון קולטיץ למשחררי פריז ב-25 באוגוסט 1944 וכן כי רובע מונפרנס היה מרכז פעילותו של איש המחתרת ז'אן מולן.

ב-2015 פורסמה כוונת עיריית פריז להעביר את המוזיאון לאתר חדש וזאת לאור היקף המבקרים המצומצם והתצוגה המיושנת

ב-25 באוגוסט 2019 נחנך המוזיאון המחודש בבניין מחסום ד'אנפר שבכיכר ד'אנפר-רושרו  וזאת לציון 75 שנה לשחרור פריז. עלות העברת המוזיאון הסתכמה ב-20 מיליון יורו ושטח המוזיאון החדש כ-2,500 מ"ר.

## מבנה המוזיאון הנוכחי
זוג בנייני מחסום ד'אנפר, שבאחד מהם נמצא כיום המוזיאון, נבנו ב-1787 ושימשו תחנת מכס וחלק מהשער הדרומי בחומה שהקיפה ב את פריז . הבניינים נבנו על ידי האדריכל קלוד-ניקולא לדו בדגם של פביליון ובסגנון נאו-קלאסי ומוגדרים כאתרים היסטוריים.

זוג הבניינים, הזהים בגודלם ובצורתם, ניצבים משני עבריה של שדרת קולונל הנרי רול-טנגי ובליבה של כיכר ד'אנפר-רושרו 

מתחת למבנה בו שוכן המוזיאון נחפר, לפני פרוץ מלחמת העולם השנייה, מקלט עבור תושבי פריז כנגד הפצצות אוויר. בתקופת המלחמה שימש מקלט זה כמפקדתו של הנרי רול-טנגי שהיה ממנהיגי המחתרת. זכרו של רול-טנגי מונצח ברחוב המפריד בין שני הבניינים.

## תכולת המוזיאון
המוזיאון הוקדש לצרפת בתקופת מלחמת העולם השנייה ומתמקד בשלושה נושאים:
* כיבוש פריז על ידי הנאצים ב-1940 והחיים בעיר בתקופת הכיבוש
* תנועת ההתנגדות הצרפתית ובמיוחד דמותו של אחד ממנהיגי התנועה ז'אן מולן, שפעל בשליחותו של שארל דה גול כדי לאחד את המחתרת הצרפתית.
* דמותו של גנרל פיליפ לקלרק שהיה ממפקדי צבא צרפת החופשית ומפקד דיוויזיית השריון השנייה הצרפתית שהשתתפה ביוני 1944 ב ושחררה באוגוסט אותה שנה את פריז.

התצוגה משלבת הסברים היסטוריים של אירועי התקופה בעזרת מפות, תמונות וסרטונים אותנטיים לצד תצוגה של מסמכים שמשקפים את התקופה, בגדים ופריטים ששימשו את אנשי פריז וחברי המחתרת כמו גם את כוחות הכיבוש הנאצים. קטע קטן מהתצוגה מוקדש לגירוש יהודי צרפת למחנות ההשמדה.

תמורת תשלום נוסף ניתן לבקר במקלט שנחפר מתחת לבית ההיסטורי כדי להתגונן מתקיפות אוויר. המקלט נמצא בעומק של כ-20 מטר מתחת למפלס הרחוב והירידה אליו מותרת רק בקבוצות ובליווי מדריך. במקלט ניתן להתרשם מגודלו ומהאביזרים שהורכבו בו כמו תחנת מיתוג טלפונים, מפוחי אוויר, דלתות הדף ועוד. יחד עם זאת המקלט אינו מכיל כמעט חלונות תצוגה כך שהמקלט עצמו הוא התצוגה.

## גלריה

קובץ: Air raid shelter stairs, Paris, 1938 (1).jpg|הירידה מהמוזיאון למקלט התת-קרקעי
קובץ: L'entrée du musée Jean Moulin, Paris.jpg|מראה מבחוץ של המוזיאון לייד תחנת מונפארנס שם התקיים עד 2018
קובץ: Image r. buisson tunique modele 1931 du lieutenant pierre de hauteclocque du 1er regiment etranger 2019.2. 1735837.jpg|מדיו של גנרל לקלרק המוצגים במוזיאון
קובץ: Carte postale du Général de Gaulle, 2001.275.jpg|גלויה עם פניו של שארל דה גול המוצגת במוזיאון
קובץ: Drapeau tricolore français réalisé au moment de la libération de Paris et ayant flotté au 77 Bd de Grenelle, Paris 15ème, 2020.5.1.jpg|דגל צרפת שהונף בשחרור פריז ב-1944 המוצג במוזיאון
קובץ: Etoile jaune (Juif) provenant de la famille Levinsohn, 2001.251.jpg|טלאי צהוב המוצג במוזיאון
קובץ: Moulin Harcourt 1937.jpg|ז'אן מולן לו מוקדש חלק מהמוזיאון. נהרג ב-1943 לאחר שנתפס על ידי הגסטאפו
קובץ: Général Leclerc.png|פיליפ לקלרק לו מוקדש חלק מהמוזיאון


## ביאורים

## קישורים חיצוניים

* 
* מוזיאון שחרור פריז, באתר parismusees.paris.fr 
* מוזיאון שחרור פריז, באתר paris.fr 
* מוזיאון שחרור פריז, באתר francetvinfo.fr, 23 באוגוסט 2019 
* מוזיאון שחרור פריז, באתר geo.fr, 3 בינואר 2022 

## הערות שוליים

קטגוריה:הרובע הארבעה-עשר של פריז
קטגוריה:הרובע החמישה-עשר של פריז
קטגוריה:פריז: מוזיאונים להיסטוריה
קטגוריה:הרזיסטאנס
שחרור פריז